
[bookmark: _Hlk161404592]Годишњи извештај о раду инспекције се доноси у складу са одредбама члана 44. Закона о инспекцијском надзору („Службени гласник PC“, бр. 36/2015, 44/2018- др. закон и 95/2018) који, поред осталог, прописује да се годишњи извештај рада доставља Координационој комисији из делокруга рада, ради давања сагласности до 01.марта текуће године за претходну годину.           
Сходно истом члану 44. Закона о инспекцијском надзору, Годишњи извештаји рада инспекције се објављују на званичној интернет страници инспекције до 31.марта текуће године.

Делокруг комуналне инспекције обухвата инспекцијски надзор над применом Закона о комуналним делатностима (Сл.гласник РС'', број 88/2011 ,104/2016, 95/2018 и 94/2024), Закона о трговини („ Сл.гласник  РС“ , бр.53/2010 ,10/2013 и 52/2019), Закона о туризму („Сл.гласник РС “, бр.36/09, 88/10, 99/11 – др.закон 92/2012 , 84/2015 17/19), Закона о становању и одржавању зграда („Сл.гласник РС “, бр.104/2016 и 9/2020) и подзаконских аката која регулишу ове области и Општинских одлука донете на основу ових закона и подзаконских аката.

Комунална инспекција, актом о систематизацији, спроводила је послове инспекцијског надзора на територији Општине Алибунар у 2025.години преко 2 извршиоца (један извршиоц са високом стручном спремом и један извршиоц са вишом стручном спремом). Због повећаног обима послова инспекцијског надзора из комуналне области у току 2025.године, као и у периоду коришћења годишњег одмора или друге врста одсуства надлежних комуналних инспектора, а због ефикаснијег рада и организације одељења, шеф одсека за инспекцијске послове је био овлашћени да обавља и послове комуналне инспеције.    
Рад комуналне инспекције општинске управе општине Алибунар је прилагођен и усклађен са одредбама Закона о инспекцијском надзору (“Службени гласник РС”,број 36/15,44/18 и 95/18). 
Инспекцијски надзор се врши у складу са планом, проценом ризика и на основу налога за инспекцијски надзор. Саветодавне посете се спроводе у циљу обезбеђења законитости поступања надзираног субјекта. 
У складу са чланом 44. тачка 1.-17. Закона о инспекцијском надзору (''Службени гласник РС'', број: 36/2015, 44/18-др. закон и 95/18 ) којим су дефинисани елементи извештаја о делотворности инспекцијског надзора за 2025. годину, комунална инспекција Општинске управе Општине Алибунар, у складу са наведеним тачкама од 1 до 17, из члана 44, даје следеће податке и информације са објашњењима о свом деловању, и то: 
1. Број спречених или битно умањених вероватних настанка штетних последица по законима заштићена добра, права и интересе (превентивно деловање инспекције):
· У току 2025. године није било угрожавања законом заштићених добара.

2. Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези надзираним субјектима, укључујући издавања аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и другим прописима заштићена добра, права и интересе, са подацима о броју и облицима ових активности у кругу лица обухваћених тим активностима (превентивно деловање инспекције):
· У току 2025.године комуналној инспекцији није упућен ни један писани захтев за вршење превентивног надзора или вршење службене саветодавне посете нити су достављани подаци о самоконтроли. У току 2025.године комунални инспектор је свакодневно обављао разговоре са разним странкама и грађанима којом приликом је пружаo информације, обављао саветодавне разговоре и упућивао странке како да своје послове изводе у законским оквирима. На званичној интернет страници општине Алибунар објављен је План инспекцијског надзора за 2025. годину а који је достављен Координационој комисији из надлежности изворних послова Општине Алибунар на давање позитивно мишљење као и контролне листе из области комуналне делатности.

3. Ниво усклађености пословања и поступања надзираних субјеката са законом и другим прописом, који се мери помоћу контролних листи:
· Све радње инспектора комуналне инспекције усклађене су са важећим законима. Инспекцијски надзори се изводе на основу контролних листи донешених од стране ове инспекције и исте се преиспитују у законом прописаном интервалу. Активности надзираних субјеката су путем инспекцијских мера и саветоданих посета, усклађивани са законским одредбама, Законом о комуналним делатностима и општинским одлукама и Законом о инспекцијском надзору, у циљу смањења и контролисања степена ризика. 

4. Број откривених и отклоњених или битно умањених насталих штетних последица по закону заштићена добра, права и интересе (корективно деловање инспекције):
· У току 2025. године није било угрожавања законом заштићених добара. 

5. Број утврђених нерегистрованих субјеката и мерама спроведеним према њима. 
· Током вршења инспекцијског надзора комунална инспекција није утврдила ниједног нерегистрованог субјекта. 

6. Мере предузете ради уједначавања праксе инспекцијског надзора и њиховом дејству: 
· Уједначена пракса инспекцијског надзора на територији општине Алибунар и њиховом дејству обављани су по усвојеним плановима рада, редовним издавањем налога од стране шефа одсека за инспекцијске послове, редовним састанцима и присуству представника. 
Инспекцијски надзори су се изводили према приоритетима, процени степена ризика као и предвиђеним акцијама. 
7. Остварење плана и ваљаности планирања инспекцијског надзора, нарочито у односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и броју допунских налога за инспекцијски надзор: 
· Редовни инспекцијски надзори су извршени углавном по усвојеном плану, а ванредни инспекцијки надзори, на основу представки грађана и заинтересованих лица.
У 2025 години извршено је укупно 117 инспекцијска надзора – заведених предмета који су обухватили редовне и ванредне инспекцијске надзоре, као и контроле по извршавању услуга по склопљеним уговорима са надлежним ЈКП и извршиоцима услуга по склопљеном уговору ЈН.

· Број инспекцијских надзора према областима надзора:
Одржавање атарских путева и улица: 23 записника
Хватање и збрињавање паса луталица: 23 записника
Одржавање уличних канала: 10 записника + 10 контролних записника
Нешкодљиво уклањање угинулих животиња: 27 записника
Одржавање јавне површине - зеленило: 11 предмета, 10 записника и 128 контролних записника 
Привремени објекти на јавној површини: 10 предмета – 100 записника
Одржавање стамбених зграда: 3
Контрола радног времена: 6 извештаја  
Гробља: 2 записника и 2 контролна записника 
Остало: извештај обављања комуналне делатности, обавештења о учињеном

8. Ниво координације инспекцијског надзора са инспекцијским надзором кога врше друге инспекције:
· Остварена је добра координација са другим инспекцијама у Одсеку за инспекцијске послове и вршени су заједнички инспекцијски надзори са другим инспекцијама, пре свега са грађевинском инспекцијом и инспекцијом заштите животне средине. 
· Са циљем унапређења свог рада вршена је редовна размена искустава између инспекција и других државних органа. Сарадња комунална инспектора са другим инспекцијама, јавним предузећима и другим органима била је континуирана.

9. Материјално, техничко и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера:
· Комунална инспекција има на располагању један рачунар у канцеларији, службени ауто по потреби и основна средства за рад. 

10. Придржавање рокова прописаних за поступање инспекције:
· Придржавање рокова прописаних за поступање инспекције је у складу са Законом о инспекцијском надзору, налогом за инспекцијски надзор, планом инспекцијског надзора и степеном ризика који је одређен контролним листама. 

11. Законитости управних аката донетих у инспекцијском надзору (број другостепених поступака, њихов исход, број покренутих управних спорова и њихоов исход):
· У 2025. години, је била уложена 1 жалба обдусману и 1 проговор на записник из области одржавања стамбених зграда.
 
12. Поступање у решавању притужби на рад инспекције, са исходом тог поступања, уз посебно истицање броја поднетих притужби и области рада на које су се односиле:
· У 2025. години, је била уложена 1 жалба обдусману и 1 проговор на записник из области одржавања стамбених зграда – покренута приватна тужба подносиоца жалбе.

13. Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања:
· У 2025. године комунални инспектор није присуствовао обукама.

14. Иницијатива за измене и допуне закона и других прописа:
Комунална инспекција у току 2025. године није радили на предлозима о изменама и допунама Закона и других прописа. 

15. Стање у области извршавања поверених послова инспекцијског надзора: 
· Послови из области комуналног надзора се обављају сходно донетим општинским одлукама које су у складу са Законом о комуналним делатностима.

16. Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција: 

· У 2025. години, комунална инспекција је издала 3 прекршајна налога против надзираних субјеката.

                                                                                                      Комунални инспектор,
                                                                                                          Зорица Миливојев	 


                                                               
                                                                                                       Комунални инспектор,
                                                                                                               Тапалага  Јосиф



                                                                                                                  Шеф одсека
                                                                                                      за инспекцијске послове,
                                                                                                             Живана Петровић 	

